باشباخان یاردیمچیسی و حکومت سؤزچوسو بکیر بوزداغ، تورک هاوا ساحه‌سی‌نین قوزئی عراق بؤلگه‌سل رهبرلیگی‌نین اولدوغو یئرلره اوچوشا قاپادیلدیغینی سؤیله‌دی.
بوزداغ، پرزیدنت رجب طیب اردوغان باشقانلیغی ایله گئچیریلن باخانلار قورولو توپلانتیسی‌نین آردین‌دان آچیقلاما‌لار وئردی.
حکومت سؤزچوسو،
"میلی گوونلیک شوراسیندا آلینان توصیه قراری ایله، تورک هاوا ساحه‌سی، قوزئی عراق بؤلگه‌سل رهبرلیگی‌نین اولدوغو یئرلره اوچوشا قاپادیلدی" دئدی.
بوزداغ،
"بوندان سونرا تورک هاوا ساحه‌سینی ایستیفاده ائده‌رک هئچ بیر اوچاق قوزئی عراق بؤلگه‌سل رهبرلیگی‌نین اولدوغو یئردکی هاوا لیمان‌لارینا اوچمایا‌جاق و اورا‌دان قالخان هئچ بیر اوچاق دا تورک هاوا ساحه‌سی‌ قوللاناممایاجاق" دئیه دانیشدی.
بکیر بوزداغ، خابور سرحد قاپی‌سی‌نین عراق مرکزی حکومتینه وئریلمه‌سی اوچون چالیشما باشلادیلدیغینی دا قید ائتدی.
حکومت سؤزچوسو آیریجا اولاغان اوستو حالین 3 آی مدتینه اوزادیلماسینا دایر باشباخانلیق مجوزینین تورکیه بؤیوک میلت مجلسینه گؤندریلدیگینی بیلدیردی.
